Vaišešika sūtra

Vaišešika sūtra () – svarbiausias indų filosofijos vaišešikos krypties tekstas, sukurtas Kanados (dar vadinamo Kanabhaka, Ulūka, Kašjapa). Tekstas datuojamas apie II–III amžių.Tadas Snuviškis. Indijos filosofija: Vaiśeṣikos mokykla. Vilnius: Lietuvos kultūros tyrimų institutas, 2024.

Iki 1957 m. buvo laikoma, kad Vaišešika sūtra išlikusi tik XV a. bengalų mąstytojo Šankaros Mišros komentare „Upaskara“. Vėliau rastas kitas komentaras „Vjakhja“, sukurtas XIII a. autoriaus Bhatos Vadyndros. 1985 m. paskelbtas tam pačiam autoriui priskiriamas, išsamesnis Vaišešika sūtros komentaras „Tarkasagara“. Visgi svarbiausiu ir išsamiausiu tekstu, kuriame perteikiama Vaišešika sūtra, laikomas 1961 m. paviešintas komentaras „Vriti“, priskiriamas VI a. pirmosios pusės autoriui Čandranandai.

Čandranandos „Vriti“ Vaišešika sūtra pateikta 384 ištaromis (jos taip pat vadinamos sūtromis), kurios sugrupuotos į 10 dalių. Visose dalyse kalbama apie 6 vaišešikos tikrovės pradus (padarthas) ir jų aspektus – substanciją (dravya), savybę (guṇa), veiksmą (karman), bendrybę (sāmānya), skirtį (viśeṣa) ir sambūvį (samavāya). Pirmuosiuose keturiuose skyriuose daugiausia gvildenama substancija, penktajame – veiksmas, likusiose – kiti aspektai.

 Šaltiniai 

Kategorija:Indijos filosofija